Daddel

Daddel er frukta frå daddelpalmen (Phoenix dactylifera) i daddelpalmeslekta i palmefamilien. Ein dyrkar dadlar i tørre delar av Asia og Nord-Afrika, særleg i oasar. Daddeldyrking er særleg viktig i Midtausten. 

Skildring
Daddelpalmen er eit mellomstort tre, 15-25 meter høgt, som kan ha fleire stammar frå same rotsystemet eller ein enkel stamme. Blada er 3-5 meter lange. 

mini|venstre|Dadlar på treet.

Dadlar
Daddelfrukta er eigenleg eit bær som inneheld eitt frø. Ein har brukt dadlar til mat i Midtausten i tusenvis av år. Dei har vore dyrka frå Mesopotamia til Egypt, kanskje så tidleg som 4000 f.Kr Arkeologiske funn tyder på at dadlar kan ha vore kultiverte aust i Arabia i 6000 f.Kr 

mini|Aveny av daddelpalmar i Anaheim i California.

Dyrking
Daddelpalmar blir dyrka for frukta, for å gje ly og som prydplante.

Verdas eldste spirande frø
Eit 2000 år gammalt daddelfrø frå Masada nær Daudehavet vart i 2008 det eldste frøet i verda ein har fått til å spira.Connor, Steve: 2,000-year-old seed grows into 'tree of life' for scientists, The Independent, 13. juni 2008 Førebels undersøkingar har vist at planta deler omtrent halvparten av DNA-et med tre moderne variantar av daddelpalmen, frå Egypt, Irak og Marokko. 

Daddel i kulturen
Daddelpalmen har lenge vore ein viktig kulturplante i området ho veks i. Han er nemnd fleire gonger i Bibelen og Koranen, og blir mellom anna nytta til å byggja lauvhytter under den jødiske sukkothøgtida. Palmegreinene er mellom anna eit symbol for siger, og kan brukast til å markera palmesundag. Innan islam er det vanleg å bryta fasta under ramadan med dadlar og vatn. Ifølgje tradisjonen likna Muhammed ein god truande med daddelpalmen.Bukhari, Hadith 3:411, fortald av Ibn 'Umar

Daddelpalmen er eit nasjonalsymbol for Saudi-Arabia, som nytter han i riksvåpenet. Han er også avbilda på pengar og frimerke frå Algerie, Libya og Tunisia.Date Palm  ved foodmuseum.com

Daddelpalme i Noreg
I Noreg er daddelpalme ein framandart som er innført som matvare, og det er funne frøplanter som har spira på deponi for matavfall kring Oslofjorden og i Trøndelag frå 1950.

Kjelder

Denne artikkelen bygger på «Daddelpalme» frå ,  den 6. november 2010.  
Martha Modzelevich, Phoenix dactylifera, Date Palm, Tamr תמר מצוי , تمر, Flowers in Israel
Najma Mohamed, Plants of the Qur'an: The Date Palm, islamonline.net, 2011-01-20

Bakgrunnsstoff

Date Palm Cultivation. FAO PLANT PRODUCTION AND PROTECTION PAPER 156, Rev. 1.

Kategori:Frukt
Kategori:Daddelpalmeslekta
Kategori:Saudiarabiske nasjonalsymbol
Kategori:Plantar i Egypt
Kategori:Plantar i Eritrea
Kategori:Plantar i Libanon
Kategori:Plantar i Libya
Kategori:Plantar i Pakistan
Kategori:Plantar i Saudi-Arabia
Kategori:Plantar i Dei sameinte arabiske emirata
Kategori:Planteliv i Nord-Afrika
Kategori:Planteliv i Sahara
Kategori:Planteliv på Den arabiske halvøya
Kategori:Medisinplantar
Kategori:Plantar i Bibelen
Kategori:Plantar i Koranen
Kategori:Plantar i islam
Kategori:Plantar i jødedommen
Kategori:Plantar i kristendommen